Алан Казбекович Бадоев

Алан Казбекович Бадоев ( 10 қаңтар 1981 жыл, Беслан, Солтүстік Осетия АКСР)  — украиндық кинорежиссер, сценарист, продюсер және музыкалық бейнережиссер.
Ол 2011 жылы Жанна Бадоевамен бірге жүргізуші ретінде қатысқан «Орел және Решка» бағдарламасының бірінші маусымына қатысуының арқасында танымал болды.

 Отбасы 
Ол көп балалы отбасында анасымен, әкесімен және әпкесімен бірге өсті. Әкесі Қазбек Індірісұлы қатаң тәртіпті ұстанатын адам. Алан оны ықпалды, бірақ әділ адам ретінде сипаттайды. Анасы Антонина теміржолда жұмыс істеді. Алан анасымен қарым-қатынасын ең жылы, ең сенімді болды, бала кезінде оны «мамасының баласы» деп атаған.
Апасы Светлана Бадоевтың қалыптасуында үлкен рөл атқарды. Әкесінің ықпалымен Алан заң факультетіне оқуға түспек болды, апасы оны медиа мансапқа итермеледі.
Жанна Бадоева - режиссердің жалғыз әйелі, онымен 2012 жылы ажырасқан. Жанна екеуі отау құрған кезде Лолита есімді қызы дүниеге келді. Алан ұлы Богданды асырап алып, өз баласындай өсірді.

 Балалық және жастық шағы 
Алан Казбекович Бадоев 1981 жылы 10 қаңтарда Солтүстік Осетиядағы Беслан қаласында дүниеге келген.
Алан әлі кішкентай кезінде ата-анасымен Горловкаға (Донецк облысындағы шағын қала) көшіп келді. Мектеп оқушысы кезінде бала алғаш рет өнер әлеміне қызыға бастады. Алан №2 Горловка орта мектебіне барды, оның айтуынша, ол алғашында сезімтал да қамқор тәлімгерлердің арқасында өнерге әуес болған. Мұнда мектеп бітіріп, алғаш өнермен айналыса бастайды.

Аланның басты хоббиі режиссура болғандықтан, мектептен кейін жігіт Киев мәдениет және өнер институтының студенті болуды шешті. Ата-анасы ұлының бұл таңдауына риза болмаса да, олар оған кедергі жасамады. Бадоев Киев кино және телевидение институтына шоу-бизнес менеджері мамандығына оқуға түскенімен, бір ай оқығаннан режиссерлік бөлімге ауысады.

 Фильмдері 
Бірінші курста ол бірнеше қысқаметражды фильмдер түсірді. Оның алғашқы туындылары «Просвита» және «Алтын витязь» кинофестивалінің марапаттарына ие болды. Университетте оқып жүргенде Алан сәтті қысқаметражды фильмдер түсірді. Олар кейінірек «Өмір, екі рет» деп аталатын серияға біріктірілді.
Алан қысқаметражды фильмдер түсіру кезінде тәжірибе жасай бастайды. Осы кезеңінде ол «Шыбық пен сабан» және басқа да көптеген фильмдер түсірді. Көп ұзамай үміткер режиссердің жұмыстары студенттік фильмдер байқауына жіберіліп, жүлделі орынға ие болды. Сыншылар жас жігіттің жұмыстары кәсібилікке толы екенін атап өтті. Сондай-ақ олар жас режиссердің жұмысты тамаша атқарып, кино өнеріне жаңалық әкелгенін жеткізді.

2002 жылы ол кәсіби қызмет саласын кеңейтуді шешті. Алан өзінің алғашқы сценарийін «Періштелер қарама-қарсы өмір сүреді» фильміне жазды. Сценарий үшін және  өзі түсірген фильмі үшін оған Богородицы орденімен марапатталды. Мұндай құрметті марапат 4-курс студентіне украин өнерін дамытуға қосқан өлшеусіз үлесі үшін, сондай-ақ қоғамның өзекті мәселелерін жарқын бейнелегені үшін берілді.

Біраз уақыттан кейін талантты жас өзін үлкен кино әлемінде сынап көруді шешті. Ол «Қызғылт-сары махаббат» атты мелодрамалық фильм түсірді. Бұл туынды сыншыларды да, көрермендерді де бей-жай қалдырмады. Режиссер тағы да «Киношок» халықаралық фестивалінде бірінші жүлдеге ие болды. Кейіннен фильм Канндағы байқаудан тыс көрсетілімде көрсетілді, онда да фильмді сыншылар өте жылы қабылдады. Бұл нағыз жетістік болды. Көп ұзамай жас сценарист және режиссер композитор Игорь Крутоймен жұмыс істей бастады. Ол «Мадемуазель Живаго» атты музыкалық фильмді қою құрметіне ие болды. Басты рөлді француз орындаушысы Лара Фабиан алды.

Бадоевтың «Серіктес» атты әңгімесі бар. 2012 жылы режиссер Халықаралық әйелдер күніне арналған «Аналар» киноальманахын жасауға қатысты.

  Бейнебаян 
Мәдениет институтындағы оқуының соңғы кезеңінде Алан Бадоев эстрада жұлдыздарының әндеріне клиптер түсіруді қолға алды. Осылайша Алан Бадоевтың жарқын шығармашылық өмірбаяны басталды.

Бадоевтың алғашқы көрнекті жұмысы Ирина Билыктың «Қар» әніне түсірілген бейнебаян болды. Ол кезде әнші өзінің имиджін және ән айту тілін өзгертті, сондықтан бейне оның бұрынғы барлық туындыларынан ерекшеленді. Жас музыкалық бейнережиссердің еуропалық және американдыққа жақын жаңа көзқарасы оған украин сахнасының жұлдыздарының назарын арттырды. 2004 жылы Алан Бадоев 6 клип түсірді, олардың арасында әнші Аня Лорактың little shot of love әнін атап өтуге болады.
Бадоевтың «Л.М.Л» әніне арналған жарқын және есте қаларлық бейнебаянынан кейін режиссер «ВИА Гра» командасымен және оның продюсері Константин Меладземен тығыз ынтымақтастық орнатты. Содан бері топ бейнережиссермен тұрақты түрде түсіріп келеді.

2016 жылы режиссер мен әнші Татьяна Решетняктың шығармашылық кездесуі өтті. Олар бірге «9 өмір», «Сүйемін», «Күз» және т.б. әндерге бірнеше бейнебаян түсірді. YouTube сайтында жарияланған бейнелер әр уақытта хитке айналды.
Режиссер молдовалық әртіс Дэн Баланмен тығыз жұмыс істейді. Бесінші бірлескен жоба Hold On Love әнінің клипі болды.
Біраз уақыттан кейін Алан Бадоевтың Сергей Лазаревпен ынтымақтастығы жарық көрді.
2021 жылдың наурыз айында Artik & Asti дуэті режиссер Алан Бадоевтың «Истеричка» әніне бейнебаян ұсынды.

 Тележобалар 
Алан Бадоев «Украинадағы Пороблено» әзіл-оспақ телешоуының шығармашылық продюсері және режиссері болды. Сонымен қатар, ол «Меладзеге барғым келеді» және «ВИА Груға барғым келеді» талантты шоуларын басқарды.

Ол жұбайы Жанна Бадоевамен бірге «Интер» және «К1» арналарында саяхат туралы «Орел және Решка» деп аталатын саяхат туралы танымдық хабар жүргізді.
Бұл жобаның мәні мынада: жүргізушілер аптасына бір рет кез-келген елге саяхат жасайды, бағдарлама ережелеріне сәйкес, олардың біреуі сенбі және жексенбі күндері 100 доллармен өмір сүруі керек, ал екіншісі «алтын» банк картасында сақталған шексіз қаражатты жұмсай алады. Шоу сегіз маусымға созылды және көрермендер оны өте жақсы қабылдады.

 Марапаттары 
Алғашқы марапатын студент кезіндегі алды. Алан қысқаметражды фильмдері үшін үздік режиссер ретінде сыйлық алды.

2002 жылы «Періштелер қарама-қарсы өмір сүреді» фильміне сценарий жазды, ол үшін Украина өнеріне қосқан үлесі және қоғамдық өмірге қатысқаны үшін Әулие  Богородицы орденімен марапатталды.

2006 жылы "ОранжЛав" фильмінің режиссурасы үшін "Киношок-2006" сыйлығын алды.

2008 жылы Пугачеваның «Мен сені күн батуына шақырамын» әніне түсірген бейнебаяны үшін «Саундтрек» сыйлығын алды. 
Сол жылы Бадоев «Жыл адамдары» сыйлығы аясында жылдың үздік режиссері атанды.

 Дереккөздер